EGYPT
Egy letűnt kor titkai

Az ókori Egyiptom csodás, titokzatos világa sokakat rabul ejtett már. E letűnt kultúra vallása és művészete, hihetetlen, az akkori viszonyok szerint kivitelezhetetlen, mégis elkészült és azóta is fennmaradt alkotásai, lenyűgözik a kutatókat és a laikusokat egyaránt. Igazán nem fárasztlak most titeket az erről alkotott nézeteimmel, azt javaslom, akiket érdekel a téma olvassa el hazánk legismertebb egyiptológusának, Kákosy Lászlónak a könyveit, de ugyanakkor ismét a figyelmetekbe ajánlom Graham Hancock : Istenek kézjegyei című könyvét is...

A Cryo kalandjátéka Karnakban, III. Ramszesz uralkodásának huszonkilencedik esztendejében, már az Új-birodalom korában játszódik. Ramose egy teljesen átlagos ember, aki különleges helyzetbe kerül.  Apja, aki egyébként írnok, gyanúba keveredik egy sírrablási ügyben és fiának kell bebizonyítania ártatlanságát. Ha ez nem sikerül három napon belül, végrehajtják az ítéletet, ami mi más lehetne, mint halál. Sőt, a nevét is törlik a történelem tábláiról és nem lehet méltó nyughelye sem ... Ennél szörnyűbb vég egy ártatlan embernek elképzelhetetlen, természetes hogy ezt Ramose nem hagyhatja annyiban, ki kell nyomoznia ki követte el az apja nyakába varrt bűnöket...
Tehát az ő szerepében kerülsz ebbe a speciális 3D világba, melynek megteremtésében többek között a Louvre munkatársai is segítettek.  A helyszínek, a szereplők, a sztori és az események igyekeznek minél realisztikusabban követni a többezer éves kultúra hagyatékát. Lássuk hát hogy sikerült nekik!

I. Sethi sírja

Montoumes, Medjai vezetője már vár rád. Szerencsére ad egy fáklyát, így nem kell fény nélkül leszállnod a sötét sírba. Ellát egy adag jó tanáccsal is, de persze hiába kéred, majd bolond lesz veled menni. Odalent annyira hangulatos, hogy szinte éreztem a falakból áradó hideget. A falak csodálatos szépségét nyugodtan kiélvezheted, itt még nem kell sietni, az időlimit nem olyan szigorú. Rögtön az első átjárónál életveszélyben leszel, lezuhanhatsz. Keresd meg a folyosón a falnak támasztott deszkát (plank). Ezt kell hasnzálnod a szakadék fölött, hacsak nem akarsz rövid úton csúfos véget érni. Ahogy a termeket felfedezed, az egyik belső teremben találsz majd egy botot is (rod). Egészen addig menj lefelé, amíg a legszebb, színes festményekkel díszített teremben megtalálod a fiatal Inkerkhaout és Imennakht-ot. Egyikük azonnal visszaköveteli tőled a botot, de aztán megbékél és végül egész barátságosak és beszédesek lesznek mind a ketten. A közelükben találhatsz egy kőrakást, amit érdemes alaposan átkutatni és megvizsgálni. Az egyik darabon a pávián rajz mellett a sír térképe is rajta van ... Ha a kis teremben megtaláltad az amulettet örző kígyót, kérd vissza a botot, különben megmar. Az amulet különben az egyik falusi munkásé. Imennakht elmondása szerint azonban a To-tól kapott papír nem lesz elég az őrnek, ahhoz hogy beengedjen. Más módot kell majd keresni, hogy bejuss oda. Egyébként a botot ugyan csak hajnalig adják kölcsön, de nem kell foglalkoznod a visszaszállítással. Feltétlenül használnod kell Ptah képénél a kódolt üzenetet, enékül Montoumes ki sem enged innen. Ha ez megvan beszélj megint Imennakhttal és ő ad neked egy gyűrűt, amivel bejuthatsz a faluba.
A történet szempontjából ennyi a fontos, de azért érdemes alaposan körülnézni a sírban, mert érdekes dolgokat tudhatsz meg.

Deir el-Medineh

A falu őre, Pentaour a hírének megfelelően elég agresszív, de ha megmutatod neki a gyűrűt, megbékél és máris szabad az út. Kezdhetsz is minden egyes házba bekopogtatni,érdeklődni, nyomozni. Az elnéptelenedett faluban többnyire álmos, fáradt és agresszív emberek maradtak, de azért némelyikükből ki lehet szedni némi információt. Az egyik házba be is mehetsz. Itt találsz egy tűzgyújtó szerkezetet (fire-lighter and tow) és ugyanitt megvizsgálandó a pedjet is. Ezt ne felejtsd el mert fontos, mégpedig azért, mert a kódolt üzenet egy újabb titkára fény derülhet. A faluban nem lesz nehéz belebotlani Penmeneferbe. Végre egy kedves ember! Nem sok értelmeset tud mondani, de legalább segítőkész. Az egyik sikátorban (sőt, pontosítva az egyetlenben) beszerezhetsz egy létrát is. A főutca végén dekoratív nőszemély közli, hogy akárcsak a többiek, ő sem látta Horit napok óta. Szavaiből kiderül, hogy tetszel neki, de ne engedj a csábításnak, mert ha eltántorodsz a feladatodtól, már vége is a játéknak. A közelben egy öreg kuporog a földön, de ő csak azt hallja amit akar és az éhségről beszél. A helyzet eléggé kilátástalannak tűnik ... Na jó, nem hagylak benneteket kétségbe esetten bolyongani ebben a kicsi faluban. A csábos hölgy mellett balra támasszátok a létrát a falhoz. Amint kezdenétek felmászni, rögtön tolvaj-t kiállt, ezért neki kell adni a gyűrűt, hogy csendben maradjon. El is tűnik szépen, szabad az út Hori házába. A belső szobában, a kosárban megtalálod a törött amulett másik felét, de nem kivenned kell belőle, csak illeszd össze a két darabot, hogy sejtésed bizonysággá váljon. 
Ugyanitt a fali rekeszből szerezhetsz egy ezüst urnát (silver urn). Emeld fel az ágytakarót, egy titkos lejáratot találsz a pincébe. Menj le, mert szegény Horin már nem segíthetsz, de a nála lévő papirusz hasznos lehet. Ezután menj a jobbra nyíló sikátorba (az öreg eltűnt), és az ajtó félfáról vedd le a pecket (pin) és rögtön nyisd is ki vele a zárat. A bonyolultnak tűnő feladványt sajnos nem lehet elrontani. Rögtön a bejárat mellett találsz egy lámpát, tedd el és irány a sötét szoba. Gyújtsd meg a lámpát és vizsgáld meg az usebti tárolót (casket of Oushebtis).  Egy tőrt találsz benne ... hmmm. Vágd zsebre az egészet, aztán ki innen. Nicsak, esteledik! Penmenefer is hazatért már, de nem fog haragudni, ha betérsz hozzá. Mutasd meg neki a Hori kezébl kivett papiruszt. Itt találod Imennakht-ot is, beszélj vele! Mivel Tchai két napja elhagyta a falut, mehetünk tovább, csak előtte bizonyítékot kell felmutatnod (szerencsére szolgálhatsz ezzel, ne felejtsd hogy nálad a tőr). Pihenj le bátran, ahogy Penmenefer tanácsolja. Álmodban majd titokzatos dolgok történnek ...

A balzsamozónál

Kopogj be a leghátsó ajtón és mutasd meg az usebti tartót Embelmernek. Amíg ő el van foglalva a dobozzal, osonj be és emelgesd fel a lepleket. Szerintem már meg sem fogsz lepődni amikor megtalálod Tchai testét. A Hori házban talált papiruszt kell használnod a nyakéknél. A nyűgös balzsamozóval folytatott csevely után gazdagabb leszel két debennel. Kövesd őt és oldd meg a feladványokat. Ehhez először vedd fel a következő tárgyakat: Oudjat eye, Ouadj-small column, Djed-Pillar és Tit Knot). Majd tedd őket a helyükre. A tárgyak elhelyezéséhez sok szerencsét (nem nehéz)! Ezek után végre megbékél ez a nem túl barátságos ember és szabadon mászkálhatsz az épületben. Mielőtt kilépnél innen menj a kegytárgyak szobájába és a zöld szarkofágon megtalálod a megfejtendő üzenet újabb darabját (Heri). Ennek örömére gyere ki onnan, jöhet az anim.

A nemes sírja

A klausztrofóbiásoknak csak szólok, egy sírba lesznek zárva, ha nem is túl hosszú ideig. A lámpa meggyújtása után mindjárt barátságosabb lesz a helység hangulata és könyebb megtalálni a kést és a bumerángot is. A késsel utat vájhatsz magadnak a falba (?!). Itt rögtön ki is mászhatsz. Szólítsd meg az elmélyülten rajzoló fickót, majd menj ki onnan és beszélj az öregasszonnyal (weeping woman). Vizsgáld meg alaposan amit mutat, különösen ajánlom figyelmedbe a nyolcadik ikont (újabb dekódoló részlet!). Ezután tárd fel neki, eddig mire jutottál: Segíteni fog, és megmutatja az utat, merre folytathatod a nyomozást.

Panehesy háza

Az őrnek add oda a két debent és nem fog többet akadékoskodni. Vigyázz, amint beértél a kertbe lőni fognak rád és ha nem igyekszel, hamar keresztül fúr egy nyilvessző, szóval az íjászt a bumeráng segítségével gyorsan”szedd le”. Ezután menj és keresd meg a házat, és a cicával együtt lépj be az ajtón. Keresd meg a kamrát és a tejes tálad vidd abba a szobába, ahol a macska mindig nyávog. Amikor megjött a házi kedvenc, vedd le róla a fülbevalót és ugyanebben a szobában a falban nyisd ki a titkos rekeszt. Vedd ki és olvasd el a levelet. Ugyanitt találsz egy  elefántcsont lapocskát is (ivory square). Ezután módszeresen kutasd át a szobákat és gazdagabb leszel jónéhány tárggyal (kohl tube, qusekh-neclace, wig, tunic). Sminkeld ki magad a tükörnél és vedd fel a parókát! Ne sokáig csodáld magad a tüköben, mert rémálmaid lesznek ... Mutasd meg a nyakláncot a házvezetőnőnek és ezután már mehetsz is a felső szintre. Siess ki a teraszra és a Senet játék hiányzó részébe illeszd be a páncélszekrényben talált elefántcsont lapocskát. Eztuán nézd meg a megfejtett üzenetet és a megfelelő sorrendben érintsd meg a játék megfelelő négyzeteit (Heri - Pedjet - Ptah - Nefer). A megnyíló titkos rekeszből kiveheted az oszlopos terem térképét. Már jön is a házgazda és kihív egy életre-halálra szól játékra, amit ugyan hiába nyersz meg, de muszáj végigjátszani. Egész jó kis game ez a Senet, kár hogy nincs lehetőség még egy partyra, hanem menekülni kell a teraszon át...

Amon-Re birodalma (Karnak)

E gyönyörű éjszakai tájon legyen az első, hogy megkeresed az Aamerout nevű hölgyet. Nem lesz nagy feladat, hiszen ott áll a bejárat mellett. Beszélgess el vele (akár többször is), ő majd segít hogy bejuss. Odabent elég könnyű elveszni a hatalmas, ám gyönyörű oszlopcsarnokban. Ha következetesen kutatsz (azért térképezni nem kell), előbb-utóbb biztosan megtalálod a feljárathoz vezető utat. A felső teraszon a pap egy mekhetet ad, no meg egy feladatot ... Az ott üldögélő segédre klikkelve a mekhettel, megnézheted a csillagokat és könnyen megtalálod azt a bizonyos sárgát is (pontosan a fickó feje felett van). A papot rögtön az első lépcsőfordulónál találod meg egy kis fülkében, ha elégedtelen az ”eredménnyel”, menj vissza és próbáld meg újra. Ha végre lokalizáltad a sárga csillagot, akkor újabb feladatot kell megoldanod. Vedd fel a földről a csészét, majd vizsgáld meg a klapszidrát. Mondd el a papnak, mit láttál. erre ő rögtön elmegy, hogy utánna nézzen a különös tényeknek. Merd ki a vizet a csészével a víziórából, majd a kés segítségével szedd ki az első perdöntő bizonyítékot a tálból. Menj le az oszlopokhoz és ha megnézed a nálad lévő térképét, meglátod, hol találod a következő elemet. Sietned kell, mert az idő pereg! Gyorsan meg kell találnod a sérült talapzatú oszlopot. Ez talán a legnehezebb rész a programban. Így kell : a kijárattól egy lépés előre, majd balra egészen amíg lehet, és ott ismét egyet jobbra, rögtön ott van a jobb oldali oszlop tövénél.Ha megvan a második nyom is (element of the chest necklace of Sethi I), mutasd meg Aamerout-nak ... Már jön is a záróanim első része, melyben beszélned kell To-val és be kell bizonyítanod Ptahnefer bűnösségét. Ehhez első lépésben tépd fel a tunikáját, majd a két elemet illeszd a nyakláncához. ... Már jön is a happy end ... animáció hegyek és a többi...

Lily